Εργαστήριο Ανάγνωσης Φιλοσοφικών Κειμένων

Κριτική της Κριτικής Δύναμης, Ι. Κάντ

Θέματα Εργασιών

Οι εργασίες αποτελούν ασκήσεις κατανόησης κειμένου, και όχι γενικές εργασίες. Συνεπώς στο σύντομο κείμενο της εργασίας χρειάζεται να καταδεικνύεται η κατανόηση του κειμένου, και όλες οι αναλύσεις, εξηγήσεις, και συμπεράσματα πρέπει να εδράζονται αποκλειστικά στο κείμενο και όχι σε δευτερεύουσα βιβλιογραφία. Οι εργασίες κυμαίνονται από 600-1000 λέξεις το μέγιστο. Υπερβάσεις προς τα κάτω ή προς τα άνω δεν γίνονται δεκτές. Η εργασία θα παραδοθεί την ημέρα της εξέτασης με την παράδοση του γραπτού. Δυνατότητα συμμετοχής στην εξέταση έχουν μόνο οι φοιτητές/τριες που θα παραδώσουν την εργασία, και όσοι/ες δεν έχουν υπερβεί το όριο των 3 απουσιών.

Θέματα προς επιλογήν

1. Να εξηγηθεί η υπερβατολογική αρχή της αναστοχαστικής κρίσης.

2. Να εξηγηθεί η διαφορά της αρχής της προσδιοριστικής κρίσης από την αρχή της αναστοχαστικής κρίσης.

3. Να εξηγηθεί η καλαισθητική κρίση κατά το ποιόν.

4. Πώς κατανοείτε την σύνδεση της αρέσκειας που προέρχεται από το καλό (ως πράξη) με το συμφέρον/ενδιαφέρον;

5. Σε τι συνίσταται, κατά τον Κάντ, η διαφορά του ποιού της αρέσκειαςκατά την καλαισθητική κρίση από την αρέσκεια που πηγάζει από το ευχάριστο και το καλό;

6. Γιατί η καλαισθητική κρίση δεν είναι λογική; Συνεισφέρει, εν τούτοις, με κάποιον τρόπο στην γνώση εν γένει;

7. Ποιος είναι ο χαρακτήρας της καθολικότητας της καλαισθητικής κρίσης;

8. Ποια είναι η πηγή της ηδονής κατά την καλαισθητική κρίση;

9. Υπό ποία έννοια οι καλαισθητικές κρίσεις είναι ταυτόχρονα καθολικές και ενικές;

10. Τι σημαίνει ότι το Ωραίο αρέσει καθολικά χωρίς έννοιες;

11. Πώς συνδέεται η καλαισθητική κρίση με την βασική αρχή της αναστοχαστικής κρίσης, κατά την αναφορά;

12. Πώς κατανοείτε την παραδειγματική αναγκαιότητα των καλαισθητικών κρίσεων;

13. Πώς εν τέλει ο Κάντ εξηγεί την δυνατότητα καθολικότητας των καλαισθητικήν κρίσεων;